એક વાસણમાં ખાંડ અને પાણીને મીક્સ કરી ગેસ પર ઉકાળવા મુકો. ઉકાળો આવ્યા બાદ 5-6 મિનિટ સુધી ઉકાળો. ગેસ બંધ કરીને મિશ્રણને ઠંડુ કરી લ્યો. વરીયાળી, મરી, બદામ, મગજતરીના બી, એલચી અને ખસખસને અલગ અલગ પાણીમાં 2 કલાક માટે પલાળી દો. આ દરેક સામગ્રીને તમારી અનુકૂળતા મુજબ રાતભર માટે પણ પાણીમાં પલાળી શકો છો. ત્યારબાદ બદામની છાલને છોલી લો. હવે બધી જ સમાગ્રીમાંથી એક્સ્ટ્રા પાણીને કાઢી નાખો અને બધી વસ્તુને ઝીણી પીસી લો. આ સામગ્રીને પીસવા માટે સાદા પાણીની જગ્યાએ ખાંડવાળા પાણીનો ઉપોયગ કરો. આ ભૂકાને હવે બાકીના ખાંડના પાણીમાં ભેળવી દો અને તેને ગાળી લો. બચેલા ભૂકાને ફરી એકવાર ઝીણું પીસો અને ખાંડના પાણીમાં ભેળવી દો. બસ હવે તમારી ઠંડાઈ થઈ ગઈ છે તૈયાર. આ મિશ્રણને એર ટાઇટ બોટલમાં પેક કરીને ફ્રીઝમાં મુકી દો. જ્યારે પણ ઠંડાઈની મજા માણવી હોય બસ આ મિશ્રણમાંથી ચોથો ભાગ ઠંડાઈ લઈને તેમાં દૂધ અને બરફ ઉમેરો અને થઈ જાવ ઠંડા-ઠંડા કૂલ કૂલ.